П Р О Т О К О Л   № 16
от заседанието на Комисия ”Съдебна администрация” 
към Съдийската колегия на Висшия съдебен съвет,
проведено на 27.11.2018 г.

Днес, 27.11.2018 г. /вторник/ от 16.00 часа се проведе заседание на Комисия “Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боряна Димитрова

ЧЛЕНОВЕ:	Боян Новански – зам. председател
			Боян Магдалинчев 
				Стефан Гроздев 
				Севдалин Мавров

На заседанието присъстват: експертният сътрудник на комисията Елеонора Савова – н-к отдел „Съдебни кадри” и техническият сътрудник Мариана Георгиева.

Д Н Е В Е Н   Р Е Д:
1. ОТНОСНО: Искане вх. № ВСС-13679/13.11.2018 г. от и.ф. председател на Специализиран наказателен съд за разкриване на 1 /една/ щ.бр. за длъжност „съдебен секретар“ и 1 /една/ щ.бр. за длъжност „съдебен деловодител“.
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРЕДЛАГА, на основание чл. 30, ал. 5, т. 8 от ЗСВ, на Съдийската колегия на Висшия съдебен съвет ДА СЪКРАТИ 2 /две/ щ. бр. за съдебни служители, както следва:
- 1 /една/ свободна щ.бр. за длъжност „съдебен секретар“ в Районен съд - Кърджали  
- 1 /една/ свободна щ.бр. за съдебен служител по щата на Националния институт на правосъдието
1.2. ПРЕДЛАГА, на основание чл. 30, ал. 5, т. 8 от ЗСВ, на Съдийската колегия на Висшия съдебен съвет ДА РАЗКРИЕ 2 /две/ щ.бр. за съдебни служители в щата на Специализиран наказателен съд - 1 щ.бр. за длъжност „съдебен секретар“ и 1 щ.бр. за длъжност „съдебен деловодител“, считано от 01.01.2019 г., в рамките на утвърдения бюджет на съда.
МОТИВИ: На 20.09.2018 г. са разкрити 2 /две/ щатни длъжности „съдия“ в СпНС. Натовареността на съда към 07.11.2018 г. е значително завишена. Делата в този съд изискват изключително много работа от страна на съдебната администрация.
1.3. Решението да се изпрати на директора на Националния институт на правосъдието и на  председателя на Районен съд – Кърджали за становище.

2. ОТНОСНО: Писмо вх. № ВСС-16875/14.11.2018 г. от председателя на Апелативен специализиран наказателен съд във връзка с искане за разкриване на 3 /три/ щ.бр. за съдебни служители и становище от 22.11.2018 г. от дирекция „Бюджет и финанси“.
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Да се уведоми председателя на Апелативния специализиран наказателен съд  за  решението  на  КСА-СК  по протокол № 11/17.10.2018 г., т. 20.
2.2. Приема за сведение становището на дирекция „Бюджет и финанси“ от 22.11.2018 г. 
2.3. ОТМЕНЯ решението си по протокол № 11/17.10.2018 г., т. 20.1  в частта „считано от 01.11.2018 г.“
2.4. ПРЕДЛАГА, на основание чл. 30, ал. 5, т. 8 от ЗСВ, на Съдийската колегия на Висшия съдебен съвет, разкриването на двете щатни бройки за длъжност „съдебен деловодител“ и длъжност „съдебен секретар“ по щата на Апелативен специализиран наказателен съд, да е считано от 01.12.2018 г.
МОТИВИ: Необходимост, с оглед разкрита щатна длъжност „съдия“ с решение на Пленума на ВСС по протокол № 16/07.06.2018 г. за формиране на съдебен състав и нарасналия обем съдебни заседания за периода 01.01.2018 г. -13.03.2018 г., съгласно представени от АСпНС данни. Комисията счита, предвид делата, които разглежда този съд, че макар и малко на брой техният обем „по правило“ е голям, свързан с изключително много работа най-вече за съдебната администрация, за което многократно алармира председателя на съда.
2.5. ПРЕДЛАГА, на основание чл. 30, ал. 5, т. 8 от ЗСВ, на Съдийската колегия на Висшия съдебен съвет ДА СЪКРАТИ 2 /две/ свободни щ. бр. за съдебни служители по щата на Националния институт на правосъдието.
2.6. Решението да се изпрати на директора на Националния институт на правосъдието за становище.

3. ОТНОСНО: Искане вх. № ВСС-14055/20.11.2018 г. от председателя на Районен съд – Нови пазар за трансформиране на длъжност „съдебен статистик“ в длъжност „съдебен деловодител“.
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. НЕ ВЪЗРАЗЯВА председателят на Районен съд – Нови пазар да извърши трансформация на длъжност „съдебен статистик“ в длъжност „съдебен деловодител“, в рамките на утвърдения бюджет.
МОТИВИ: Комисия „Съдебна администрация“-СК одобрява предприетия от председателя на РС-Нови пазар подход за вътрешна оптимизация на наличния ресурс. Налице е финансова обезпеченост по бюджета на съда за 2018 г.

4. ОТНОСНО: Възражение вх. № ВСС-11746/21.11.2018 г. от председателя на Районен съд – Елена във връзка с решение на КСА-СК по протокол № 14/07.11.2018 г., т. 8.2.
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ОТМЕНЯ решението си по протокол № 14/07.11.2918 г., т. 8.2 – трети диспозитив, с което не разрешава провеждането на конкурс за свободната длъжност „съдебен деловодител“ в РС-Елена.
МОТИВИ: Поради ненавременно подадена информация относно свободните, заети щатни бройки и започнати конкурсни процедури  за съдебни служители в РС-Елена /т.4 от Забележка/, КСА не е била уведомена своевременно, и е  забранила провеждането на конкурс  за свободен щат.

5. ОТНОСНО: Преразглеждане на решение на КСА-СК по протокол № 11/17.10.2018 г., т. 12 относно искане от председателя на Административен съд – Пловдив за разкриване на щатни бройки за съдебни служители. /вх. № ВСС-16608/11.12.2017 г./
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ПРЕДЛАГА, на основание чл. 30, ал. 5, т. 8 от ЗСВ, на Съдийската колегия на Висшия съдебен съвет ДА СЪКРАТИ 3 /три/ свободни щ. бр. за съдебни служители по щата на Националния институт на правосъдието.
5.2. ПРЕДЛАГА, на основание чл. 30, ал. 5, т. 8 от ЗСВ, на Съдийската колегия на Висшия съдебен съвет ДА РАЗКРИЕ 3 /три/ щ.бр. за съдебни служители по щата на Административен съд - Пловдив  - 1 щ.бр. за длъжност „съдебен деловодител“, 1 щ.бр. за длъжност „съдебен секретар“ и 1 щ.бр. за длъжност „системен администратор“, считано от 01.01.2019 г., в рамките на утвърдения бюджет на съда.
МОТИВИ: Съотношение на бр. служители/бр. магистрати  – 2,71, при средно за административните съдилища в страната - 3,07. Брой дела за разглеждане месечно на 1 съдия за първо полугодие на 2017 г. - 22,44, при средно за страната за административните съдилища – 20,23 бр.дела;  свършени дела месечно в Административен съд – Пловдив на 1 съдия – 14,44, при средно за страната за административните съдилища – 13,51 бр. дела.
5.3. Решението да се изпрати на директора на Националния институт на правосъдието за становище.

ПРЕДСЕДАТЕЛ 
НА КОМИСИЯТА:      /п/
 				
			   БОРЯНА ДИМИТРОВА

ЧЛЕНОВЕ:

Боян Новански ……/п/………….

					Боян Магдалинчев …/п/………...

						Стефан Гроздев ……/п/…………

						Севдалин Мавров…/п/………….